**Részvételi lehetőség - North Container Summit 2025**

2025. május 19-20. között kerül megrendezésre Rigában a North Container Summit 2025, amely egy magas szintű nemzetközi konferencia. Az esemény a konténerlogisztika legújabb trendjeinek, kihívásainak és stratégiai fejlesztéseinek feltárására szolgál.

A konferencián a kikötők, hajózási társaságok, vasútüzemeltetők, logisztikai terminálok, szállítmányozó cégek, biztosítók és logisztikai szövetségek döntéshozói és szakemberei vesznek majd részt. A rendezvény szervezője a Conway Container Solutions vállalat, amely egy konténer kereskedelmi és lízingszolgáltató, amelynek székhelye Rigában található. A vállalat a balti országokban - Lettországban, Litvániában és Észtországban - hajózási konténerek értékesítésére és bérlésére specializálódott, és logisztikai, építőipari és raktározási ügyfelekkel dolgozik.

A kétnapos rendezvény szakértői panelbeszélgetéseket, regionális esettanulmányokat, gyakorlati műhelymunkákat és célzott kapcsolatépítési lehetőségeket kínál. Az esemény fókusztémái között szerepel a multimodális szállítás, a konténertranzit folyosók és a kikötők összekapcsolhatósága, a szakpolitikai aktualitások és az iparágat alakító új trendek. A rendezvény célja, hogy elősegítse a gyakorlati párbeszédet és az értékes nemzetközi üzleti kapcsolatokat.

A szervezők tájékoztatása szerint, a rendezvényen a szektor olyan vezető nemzetközi vállalatai is részt vesznek majd, mint a CMA CGM, LatFlex, Marine Insurance Group, CSTA, OLA Overseas, Triton, Stena Line, DP World, InterRail, MSC, Maersk, DB Schenker, ESTMA.

Rigát azért választották a rendezvény helyszínéül, mert a balti régió közepén, a környező országok központi csomópontjaként előnyös helyen fekszik a város. A rendezvénynek a balti és az északi országok adnak otthont, és a legfontosabb résztvevők között olyan prominens konténeripari szereplők lesznek, akik a kikötőkben, a terminálüzemeltetőknél, a vasúttársaságoknál, a fuvarozóknál és más konténeripari szereplőknél a konténerkezelést irányítják. Az esemény célja tehát a szorosabb együttműködés elősegítése és a partnerségek erősítése lesz a konténerlogisztikai ágazaton belül. Ez a rendezvény ideális platformot biztosít az együttműködési lehetőségek megvitatására és a balti, skandináv és tágabb értelemben vett európai logisztikai hálózatok közötti összeköttetés fokozására.

**A kétnapos rendezvényen való részvétel regisztráció és díjköteles**, amely magában foglalja egy fő részvételét a kétnapos program eseményein, kávészünetek és ebédek költségeit, valamint a konferencia anyagaihoz való hozzáférést, céginformációk és kapcsolattartók közzétételét. A részvételi díj: 345 euró/fő.

Az eseménnyel kapcsolatos részletes információk, programterv és regisztrációs felület elérhető [a rendezvény weboldalán](https://container-summits.com/#rec825621314) érhető el.

További információ:

Mr. Nikita Lancovs (Project Manager)
Tel.: +371 22302054
E-mail: n.lancovs@conwaycs.com